བ་མོ་ནི། །གཡས་པའི་ནང་དུ་སྒྲེང་བར་
བྱ། །བྱང་ཆུབ་མཆོག་གི་ཕྱག་རྒྱ་ཆེ། །སངས་རྒྱས་བྱང་ཆུབ་སྦྱིན་བྱེད་པའོ། །མི་གཡོ་བ་ཡི་ས་
རེག་པ། །རིན་ཆེན་གྱི་ནི་མཆོག་སྦྱིན་པའོ། །ཚེ་དཔག་མེད་པའི་ཏིང་འཛིན་མཆོག །གདོན་མི་
ཟ་བའི་མི་འཇིགས་སྦྱིན། །དེ་ནས་ལས་ཀྱི་ཕྱག་རྒྱ་རྣམས། །མདོར་བསྡུས་རབ་ཏུ་བཤད་པར་
བྱ། །རྡོ་རྗེ་སེམས་སོགས་སེམས་དཔའ་རྣམས། །རྡོ་རྗེ་ལས་རྣམས་བྱེད་པ་སྟེ། །སྒྱིངས་བཅས་
གསོར་བ་གཉིས་ཀ་ཡིས། །ལྕགས་ཀྱུ་འཛིན་ལྟར་གནས་པ་དང་། །མདའ་འཕང་བ་ཡི་ཚུལ་
དང་ནི། །ལེགས་སོ་ཞེས་པ་སྙིང་ཁར་བཞག །དབང་བསྐུར་བ་ནི་རྡོ་རྗེ་གཉིས། །སྙིང་ཁར་ཉི་མ་
བརྟན་པར་བྱ། །གཡོན་པ་ལ་ནི་གྲུ་མོ་གཟུགས། །དེ་བཞིན་ཁ་ཕྱོགས་སྐོར་བར་བྱ། །གཡས་
པ་ཡིས་ནི་གཡོན་པ་དབྱེ། །སྙིང་ཁར་གཡོན་པར་རལ་གྲི་མདུང༌། །མགལ་མེའི་འཁོར་ལོ་སྐོར་
བ་དང༌། །རྡོ་རྗེ་གཉིས་ག་ཁ་ནས་དབྱུང༌། །རྡོ་རྗེ་གར་བསྐོར་བཀྲོལ་བ་ཡི། །ཐལ་མོ་འགྲམ་པ་
སྤྱི་བོར་བཞག །གོ་ཆ་མཐེ་ཆུང་མཆེ་བ་དང༌། །ཁུ་ཚུར་གཉིས་ནི་མནན་པའོ། །རྡོ་རྗེ་སྒྱིངས་པའི་
ཚུལ་གྱིས་སུ། །བསམ་པ་གཡོ་བས་འདུད་པར་བྱ། །ཕྲེང་བ་བཅིང་དང་ག་ནས་དབྱུང༌། །རྡོ་རྗེ་
གར་ནི་སྐོར་བ་ཡིན། །རྡོ་རྗེ་ཁུ་ཚུར་ཚུལ་གྱིས་ནི། །བདུག་པ་ལ་སོགས་དེ་བཞིན་སྦྱིན། །སངས་
རྒྱས་ཀུན་ལ་མཆོད་པ་ཡི། །ཕྱག་རྒྱའི་མཆོད་པ་བྱེད་པའོ། །མཛུབ་མོས་ལྕགས་ཀྱུ་བཅིང་བ་ནི། །
མཐེ་ཆུང་ལས་ཏེ་ལྕགས་ཀྱུ་ཆེ། །མཁྲིག་མ་མདུད་པ་མཛུབ་གཉིས་གདུབ། །རྒྱབ་གཉིས་རྐྱང་
-131-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནི་མཉམ་ཏེ་མནན། །ཞེས་པའོ། །དེ་ནས་ལྷ་ཐམས་ཅད་ཀྱི་ཐུགས་ཀར་ཟླ་བ་ལ་དང་པོའི་རྡོ་རྗེ་
རྩེ་ལྔ་པ། བཛྲ་དྷ་ཏུ་ནས། ཨ་བེ་ཤའི་བར་ༀ་མེད་པར་སྔར་བཞིན་སྟེ་ཕྱག་རྒྱ་ཆེན་པོ། དེ་
རྣམས་ཀྱི་ཕྱག་ཆེན་ཇི་ལྟ་བུ་ཞེ་ན།
ཇི་སྐད་བཤད་པའི་བྱང་ཆུབ་མཆོག་ནི་རྣམ་པར་སྣང་མཛད་
ཀྱིའོ། །ཏིང་ངེ་འཛིན་མཆོག་བཅིངས་ལ་ལག་པ་གཡས་པ་ས་ལ་རེག་པའི་ཚུལ་དུ་བྱ་བ་ནི་མི་
བསྐྱོད་པའི་འོ། །འདི་ཉིད་ཀྱི་ལག་པ་གཡས་པས་མཆོག་སྦྱིན་པའི་ཚུལ་དུ་བྱ་བ་ནི་རིན་ཆེན་
འབྱུང་ལྡན་གྱིའོ།
།ཏིང་ངེ་འཛིན་མཆོག་གི་ཕྱག་རྒྱ་ནི་འོད་དཔག་ཏུ་མེད་པའི་འོ། །འདི་ཉིད་
ལས་ལག་པ་གཡས་པ་མི་འཇིགས་པ་སྦྱིན་པའི་ཚུལ་དུ་བཞག་པ་ནི་དོན་ཡོད་གྲུབ་པའི་འོ། །
གཡོན་པའི་རྡོ་རྗེ་ཁུ་ཚུར་དྲིལ་བུ་དང་བཅས་པ་སྙེམས་པའི་ཚུལ་དུ་དཀུར་བརྟེན་ལ། ལག་པ་
གཡས་པས་རྡོ་རྗེ་གསོར་ཏེ་རང་གི་སྙིང་ཁར་བསྟོད་པའི་ཚུལ་གྱིས་འཛིན་པ་ནི་རྡོ་རྗེ་སེམས་
དཔའི་འོ། །རྡོ་རྗེ་ལྕགས་ཀྱུས་དེ་བཞིན་གཤེགས་པ་ཐམས་ཅད་འགུག་པའི་ཚུལ་དུ་གནས་པ་
ནི་རྡོ་རྗེ་རྒྱལ་པོའི་འོ། །རྡོ་རྗེ་མདས་དེ་བཞིན་གཤེགས་པ་ཐམས་ཅད་འབིགས་པའི་ཚུལ་དུ་
བྱེད་པ་ནི་རྡོ་རྗེ་ཆགས་པའི་འོ། །རྡོ་རྗེ་ཁུ་ཚུར་དང་བཅས་པའི་ལག་པ་གཉིས་ལེགས་སོ་ཞེས་
བྱ་བའི་ཚུལ་གྱིས་དེ་བཞིན་གཤེགས་པ་ཐམས་ཅད་མཉེས་པར་བྱེད་པ་ནི་རྡོ་རྗེ་ལེགས་པའི་འོ། །
གཡས་པའི་རྡོ་རྗེ་ཁུ་ཚུར་གྱིས་རིན་པོ་ཆེ་རང་གི་དབང་བསྐུར་བའི་གནས་སུ་འཇོག་ཅིང་གཡོན་
པ་དྲིལ་བུ་དང་བཅས་པར་དཀུར་བརྟེན་པ་ནི་རྡོ་རྗེ་སྙིང་པོའི་འོ། །རྡོ་རྗེ་ཉི་མའི་དཀྱིལ་འཁོར་
ཀྱི་འོད་གྱིས་དེ་བཞིན་གཤེགས་པ་ཐམས་ཅད་སྣང་བར་བྱེད་པ་ནི་རྡོ་རྗེ་ཉི་མའི་འོ། །ཡིད་བཞིན་
གྱི་ནོར་བུའི་རྒྱལ་མཚན་གྱིས་སྦྱིན་པའི་ཕརོལ་ཏུ་ཕྱིན་པ་ལ་ངེས་པར་སྦྱོར་བར་བྱེད་པ་ནི་རྡོ་རྗེ་
རྒྱལ་མཚན་གྱིའོ། །རྡོ་རྗེ་འཛུམ་པས་རབ་ཏུ་དགའ་བར་བྱེད་པ་ནི་རྡོ་རྗེ་བཞད་པའི་འོ། །གཡོན་
པ་སྙེམས་པ་དང་བཅས་པས་པད་མའི་སྡོང་པོ་འཛིན་ཅིང་ཕྱག་གཡས་པས་རང་གི་སྙིང་ཁར་
པད་མ་འབྱེད་པ་ནི་རྡོ་རྗེ་སྤྱན་གྱིའོ། །གཡོན་པའི་རྡོ་རྗེ་ཁུ་ཚུར་གྱིས་ཐུགས་ཀར་ཤེས་རབ་ཀྱི་
-132-

སྔགས་ལ་འཇུག་པའི་སྒོ་ལས། རྡོ་རྗེ་དབྱིངས་ཀྱི་དཀྱིལ་ཆོག་སོགས་བཞགས། ༣༧
ཕྱི་རོལ་ཏུ་ཕྱིན་པའི་གླེགས་བམ་བསྣམས་ཤིང་ཕྱག་གཡས་པས་རྡོ་རྗེ་རལ་གྲི་བསྣམས་ཏེ་
འདེབས་པའི་ཚུལ་དུ་འཇོག་པ་ནི་རྡོ་རྗེ་བློའི་འོ། །ཕྱག་གཡས་པའི་གུང་མོ་ལ་འཁོར་ལོའི་
རྩིབས་བརྒྱད་པ་སྐོར་བའི་ཚུལ་དུ་འཇོག་པ་ནི་རྡོ་རྗེ་རྒྱུའི་འོ། །རྡོ་རྗེ་ལྗགས་ཀྱིས་སྨྲ་བའི་ཚུལ་
དུ་མཛད་པ་ནི་རྡོ་རྗེ་སྨྲ་བའོ། །གཡོན་པ་དཀུར་བརྟན་པས་སྣ་ཚོགས་རྡོ་རྗེ་དང་བཅས་པའི་
དྲིལ་བུ་བསྣམས་ཤིང་ཕྱག་གཡས་པས་སྣ་ཚོགས་རྡོ་རྗེ་ཐུགས་ཀར་བསྟོད་པའི་ཚུལ་གྱིས་
འཛིན་པ་ནི་སྣ་ཚོགས་ཀྱིའོ། །རྡོ་རྗེ་གོ་ཆ་འཛིན་པ་ནི་རྡོ་རྗེ་བསྲུང་བའི་འོ། །རྡོ་རྗེ་མཆེ་བའི་
མཚོན་ཆ་ཞལ་དུ་བཞག་ནས་སྡིགས་པའི་ཚུལདུ་མཛད་པ་ནི་རྡོ་རྗེ་གནོད་སྦྱིན་གྱིའོ། །དམ་
ཚིག་གི་རྡོ་རྗེ་ཁུ་ཚུར་གྱིས་གཟུང་བའི་རྡོ་རྗེ་རྩེ་ལྔ་པ་དམ་ཚིག་གི་རྡོ་རྗེ་ཁུ་ཚུར་གྱིས་འཚིར་བ་
ནི་རྡོ་རྗེ་ཁུ་ཚུར་གྱིའོ། །རྡོ་རྗེ་སྙེམས་པའི་ཚུལ་ཀྱིས་རྡོ་རྗེ་གཉིས་འཛིན་པ་ནི་རྡོ་རྗེ་སྒེག་མོའི་འོ། །
རིན་པོ་ཆེའི་ཕྲེང་བ་འཛིན་པ་ནི་ཕྲེང་བ་མའི་འོ། །པི་ཝཾ་རྡེབས་པ་ལྟར་བྱེད་པ་ནི་གླུ་མའི་འོ། །
ཕྱག་གཉིས་ཀྱིས་རྡོ་རྗེ་རྩེ་གསུམ་པ་བསྣམས་ཏེ་མཛད་མ་ནི་གར་མའི་འོ། །ཕྱག་ན་སྤོས་སྣོད་
བསྣམས་པ་ནི་བདུག་པ་མའི་འོ། །ཕྱག་ན་མེ་ཏོག་གི་ཟ་མ་ཏོག་བསྣམས་པ་ནི་མེ་ཏོག་མའི་
འོ། །ཕྱག་ན་མར་མེའི་སྡོང་བུ་བསྣམས་པ་ནི་མར་མེའི་འོ། །ཕྱག་ན་དྲིའི་དུང་ཕོར་བསྣམས་པ་
ནི་བྱུག་པ་མའིའོ། །ཕྱག་ན་ལྕགས་ཀྱུ་དང་ཞགས་པ་དང་ལྕགས་སྒྲོག་དང་དྲིལ་བུ་བསྣམས་པ་
ནི་རྡོ་རྗེ་ལྕགས་ཀྱུ་ལ་སོགས་པའིའོ། །དེ་ལྟར་ཕྱག་རྒྱ་བཞིས་རྒྱས་བཏབ་ན་དངོས་གྲུབ་
ཐམས་ཅད་སྩོལ་བར་འགྱུར་རོ། །དེ་ནས་སཏྭ་བཛྲ་ཞེས་པའི་ཚེ་རྡོ་རྗེ་སེམས་དཔའ་ལ་སོགས་
པའི་ཐུགས་ཀའི་ཟླ་བ་ལ་རྡོ་རྗེ་རྩེ་ལྔ་པའི་གཟུགས་སུ་དེ་བསམ་པར་བྱའོ། །རཏྣ་བཛྲ་ཞེས་
པའི་རྡོ་རྗེ་རིན་ཆེན་མ་དབང་བསྐུར་བའི་གནས་སུ་རིན་པོ་ཆེའི་རྣམ་པར་རོ། །དྷརྨ་བཛྲ་ཞེས་
པའི་ཚེ་རྡོ་རྗེ་མ་ལྐོག་མའི་ཕྱོགས་སུ་རྡོ་རྗེ་པད་མའི་རྣམ་པར་རོ། །ཀརྨ་བཛྲ་ཞེས་པའི་ཚེ་རྡོ་རྗེ་
ས་མ་སྤྱི་བོར་སྣ་ཚོགས་རྡོ་རྗེའི་ཕྱག་རྒྱ་དང་ལྡན་པར་བསྐྱེད་པར་བྱའོ། །དེ་བཞིན་གཤེགས་
ལས་མ
-133-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་ཟློས་པ་པོས་ནི་མངོན་པར་བྱང་ཆུབ་པ་ལྔའི་རིམ་པས་དེ་བཞིན་གཤེགས་པའི་ཕྱག་རྒྱ་
ཆེན་པོ་བསྐྱེད་ནས་ཆོ་ག་ཐམས་ཅད་རྗེས་སུ་སྤྱད་པར་བྱའོ། །དེ་ནས་རྡོ་རྗེ་དབྱིངས་ཀྱི་དབང་
ཕྱུག་མའི་ཕྱག་རྒྱ་བཅིངས་ལ། སྙིང་ཁ་དང༌། མཛོད་སྤུ་དང། ལྐོག་མ་དང༌། སྤྱི་བོར་བྱིན་གྱིས་
བརླབ་བོ། །དེའི་རྗེས་ལ་ཡི་གེ་རྒྱ་པ་ལན་གསུམ་བཟླས་པས་བརྟན་པར་བྱས་ནས་དབང་
བསྐུར་བ་ཐམས་ཅད་དང༌། རྡོ་རྗེ་བརྟུལ་ཞུགས་ཀྱང་དེ་བཞིན་དུ་བླངས་ལ། དེ་ནས་རྡོ་རྗེ་
སེམས་དཔའ་ཞེས་པ་ལ་སོགས་པ་བརྗོད་པའི་ཚེ་རྡོ་རྗེ་གླུང་བླངས་ཤིང༌། རེ་རེ་ཞིང་རྡོ་རྗེའི་
གར་བྱས་ལ་རྡོ་རྗེ་སྒེག་པ་ལ་སོགས་པ་མཆོད་པ་བརྒྱད་ཀྱི་ལས་ཀྱི་ཕྱག་རྒྱ་ཡང་དག་པར་
མཆོད་ནས། ལག་པ་གཡོན་པའི་རྡོ་རྗེ་ཁུ་ཚུར་གྱིས་རྡོ་རྗེ་དྲིལ་བུ་བླངས་ལ་ལག་པ་གཡས་
པས་རྡོ་རྗེ་སྙེམས་པ་གསོར་ཞིང༌། རྡོ་རྗེའི་ཚིག་ཏུ་འདི་སྐད་ཅེས་བརྗོད་པར་བྱའོ། །ཊཀྐི་ཧཱུྃ་
ཛཿཡང་རྡོ་རྗེ་དེ་རིང་རང་གི་སྙིང་ཁར་བསྟོད་པའི་ཚུལ་གྱིས་འཇོག་ཅིང་ཊཀྐི་ཛ་ཧོཿཞེས་བརྗོད་
པར་བྱའོ། །དེ་ལྟར་བྱས་པས་ནི་ལུས་དང་ངག་དང་སེམས་རྡོ་རྗེ་སེམས་པ་དང་འདྲ་བར་འགྱུར་
རོ། །དེ་ནས་ཧཱུཾ་ལས་སྐྱེས་པའི་རྡོ་རྗེ་ཞེས་པ་ལ་སོགས་པས་རྡོ་རྗེའི་དེ་ཁོ་ན་ཉིད་ཀྱི་སྙིང་ཁར་རྡོ་
རྗེ་གཟུང་བ་རྡོ་རྗེའི་དམ་ཚིག་དང་། ཨཱཿལས་སྐྱེས་པའི་དྲིལ་བུའི་དེ་ཁོ་ན་ཉིད་ཀྱིས་དེ་འཁྲོལ་
བ་གསུང་གི་དམ་ཚིག་དང༌། དེ་ནས་སྲིད་པའི་སྲེད་པའི་བདེ་བ་ཞེས་པ་ལ་སོགས་པ་ནས་
བརྟན་པའི་ཕྱིར་རོ། །ཞེས་པའི་བར་གྱིས་ཕྱག་རྒྱའི་དེ་ཁོ་ན་ཉིད་ལས་སྐུའི་དམ་ཚིག་བཟུང་བར་
བྱའོ། །དེ་ནས་དྲིལ་བུ་འཁྲོལ་ཞིང་དམ་ཚིག་གསུམ་གྱི་གླུའི་མཆོད་པ་ནི། ནམ་མཁའ་སྐྱེ་བ་
མེད་པར་ཞེས་པ་ལ་སོགས་པ་ནས། བདག་མཛོད་ཅིག་ཞེས་པའི་བར་རོ། །དེ་ལྟར་རྣལ་འབྱོར་
ཆེན་པོ་བྱས་ནས་ཕྱག་རྒྱ་ཆེན་པོ་ནམ་མཁའི་ཕྱོགས་སུ་གནས་ལ། ཨ་ཀཱ་རོ་ཞེས་པ་ནས་མི་
གཡོ་བའི་ཏིང་ངེ་འཛིན་ལ་སྙོམས་པར་ཞུགས་སོ་ཞེས་པའི་བར་བྱས་ནས། དེའི་རྗེས་སུ་རྡོ་རྗེ་
དཀྱིལ་མོ་ཀྲུང་བཅས་ཤིང་དེའི་སྟེང་དུ་རྡོ་རྗེ་བསྡམས་པ་བཀན་ཏེ་བཞག་ལ་རང་གི་སྙིང་ཁར་
-134-

སྔགས་ལ་འཇུག་པའི་སྒོ་ལས། རྡོ་རྗེ་དབྱིངས་ཀྱི་དཀྱིལ་ཆོག་སོགས་བཞུགས། ༣༧༽
སེམས་དཔའི་རྡོ་རྗེ་རྣམ་པར་བསམས་ནས། དེ་ནས་དེ་བཞིན་གཤེགས་པ་ཐམས་ཅད་ཀྱིས་
སངས་རྒྱས་ཀྱི་ཞིང་འདི་ཞེས་པ་ནས་འདི་ཅི་དགར་ཟློས་ཞིང་སྒྲུབ་པར་གྱིས་ཤིག་ཅེས་པའི་
བར་བྱས་ལ་མི་བསྐྱོད་པའི་ཕྱག་ཆེན་བཅས་ཏེ། ༀ་ཙི་ཏཱ་ཞེས་པ་ལ་སོགས་པ་དང༌། རིན་ཆེན་
འབྱུང་ལྡན་གྱི་ཕྱག་ཆེན་བཅས་ཏེ་ཨོཾ་བོ་དྷི་ཞེས་པ་ལ་སོགས་པ་དང༌། འོད་དཔག་མེད་ཀྱི་ཕྱག་
ཆེན་བཅས་ཏེ། ཨོཾ་ཏིཥྛ་ཞེས་པ་ལ་སོགས་པ་དང༌། དོན་གྲུབ་ཀྱི་ཕྱག་ཆེན་བཅས་ཏེ། ཨོྃ་བཛྲ་
ཞེས་པ་ལ་སོགས་པ་དང་། རྣམ་སྣང་གི་ཕྱག་ཆེན་བཅས་ཏེ། ཨོཾ་ཡ་ཐཱ་ཞེས་པ་ནས་སེམས་
དཔའི་རྡོ་རྗེ་དེར་ཞུགས་སོ། །ཞེས་པའི་བར་བྱས་ནས་སཏྭ་བཛི་ཞེས་པ་ལ་སོགས་པས་
དེ་བཞིན་
གནས་བཞི་བྱིན་གྱིས་བརླབ་ཅིང་སྐད་ཅིག་མ་དེ་ཉིད་ཀྱི་ཚེ་ན་ཞེས་པ་ནས་ཕྱོགས་བཞིར་
བཞུགས་སོ་ཞེས་པའི་བར་བྱའོ། །དང་པོའི་སྦྱོར་བའི་ཏིང་ངེ་འཛིན་ཏོ། །དེ་ནས་ཨོཾ་བཛྲ་དྷཱ་ཏཱིས་
གནས་བཞིར་བྱིན་གྱིས་བརླབ་ནས་བྱང་ཆུབ་མཆོག་གི་ཕྱག་རྒྱ་བཅིངས་ཏེ།
གཤེགས་པ་ཐམས་ཅད་ཀྱི་བྱང་ཆུབ་སེམས་དཔའ་ཀུན་ཏུ་བཟང་པོ་ཞེས་པའི་དམ་ཚིག་ལས་
བྱུང་བ་ཞེས་པ་ནས་དམ་ཚིག་ཤིན་ཏུ་འདའ་བར་དཀའ་ཞེས་པའི་བར་དུ་བསྐྱེད་པ་དང་སྤྲོ་བ་
དང༌། བསྡུ་བ་དང༌། གནས་པ་དང༌། བརྟན་པར་གྱུར་པ་དང༌། རྣམ་པར་སྣང་མཛད་ཀྱི་ཐུགས་
ཀ་ན་གནས་པའི་རྡོ་རྗེའི་དབུས་སུ་འདུག་སྟེ། ཆེད་དུ་བརྗོད་པ་ཆེད་དུ་བརྗོད་པ་དང་། དབང་
བསྐུར་བའི་རྗེས་ཐོགས་ལ་ཆེད་དུ་བརྗོད་པར་བལྟ་བར་བྱའོ། །དེ་ནས་དེ་བཞིན་གཤེགས་པ་
མི་བསྐྱོད་པ་ཞེས་བྱ་བ་ནས་བྲན་དུ་ཡང་ནི་འགྱུར་བ་ཡིན་ཞེས་པའི་བར་གྱི་བསྐྱེད་པ་དང༌།
{@
བ་དང༌། བསྡུ་བ་དང༌། གནས་པ་དང༌། ཆེད་དུ་བརྗོད་པ་རྣམས་བྱ་སྟེ་འདི་ཙམ་གྱིས་ནི་དཀྱིལ་
འཁོར་གྱི་རྒྱལ་བའི་མཆོག་གི་ཏིང་ངེ་འཛིན་ནོ། །དེ་ནས་བཅོམ་ལྡན་འདས་ཀྱི་དེ་བཞིན་
གཤེགས་པ་ཐམས་ཅད་ཞེས་པ་ནས་སངས་རྒྱས་རྣམས་ནི་གཅིག་ཏུ་གྱུར་ཞེས་པའི་བར་བྱ་སྟེ།
དཔལ་རྡོ་རྗེ་སེམས་དཔའི་གནས་ན་གནས་པའི་རྣལ་འབྱོར་པས་དེ་བཞིན་གཤེགས་པ་
-135-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐམས་ཅད་ལས་ཕྲེང་བའི་དབང་བསྐུར་བ་ལ་སོགས་པ་བླངས་ནས་རྡོ་རྗེ་ལྕགས་ཀྱུ་ལ་
སོགས་པས་དགུག་པ་དང་བཞུག་པ་དང་། བཅིང་བ་དང་། དབང་དུ་བྱ་བ་བྱས་ལ་ཕྱག་རྒྱ་
བཞིས་རྒྱས་བཏབ་སྔར་བཞིན་བྱས་ནས། རྣམ་པར་སྣང་མཛད་ལ་སོགས་པའི་ཕྱག་རྒྱ་
བཅིངས་ཏེ། ཨོཾ་བཛྲ་དྷཱ་ཏུ་ཞེས་པ་ལ་སོགས་པས་འཕྲིན་ལས་གཞོལ་བར་བྱ་སྟེ། འདི་ནི་ལས་
རྒྱལ་མཆོག་ཞེས་བྱ་བའི་ཏིང་ངེ་འཛིན་ཏོ། །དེ་ནས་ཨོཾ་བཛྲ་ཡཀྵ་ཧཱུཾ་ཞེས་བཟླས་པའི་སྤོས་ཆུས་
མཆོད་པ་ཐམས་ཅད་བསངས་ཏེ། རྡོ་རྗེའི་མེའི་ཕྱག་རྒྱ་བཅས་ཏེ་ཧཱུཾ་བཛྲ་ཛྭ་ལས་སྦྱངས་ནས་
མེ་ཏོག་དང་། དྲི་དང༌། བདུག་པའི་ལས་ཀྱི་ཕྱག་རྒྱ་བཅས་ནས་མེ་ཏོག་དང༌། དྲི་དང༌། བདུག་
པ་དང༌། རལ་གྲིའི་ལས་ཀྱི་ཕྱག་རྒྱས་བཤོས་དང༌། མར་མེའི་ལས་ཀྱི་ཕྱག་རྒྱས་མར་མེ་དང༌།
མཆོད་ཡོན་གྱི་ཕྱག་རྒྱས་ཆོད་ཡོན་རྣམས་ལན་གསུམ་མམ། བདུན་ནམ་ཉི་ཤུ་རྩ་གཅིག་
བཟླས་པས་བྱིན་གྱིས་བརླབ་པར་བྱ་སྟེ། དེ་ལ་རྡོ་རྗེ་བསྡམས་པ་རལ་གྲི་འདེབས་པའི་ཚུལ་
དུ་བྱེད་པ་རལ་གྲིའི་ཕྱག་རྒྱའོ། །དེ་ནས་བཛོད་གྷ་ཌས་སྒོ་ཕྱེ་ལ་དཔལ་རྡོ་རྗེ་སེམས་དཔའི་
ཕྱག་རྒྱ་བཅིངས་ཏེ། ཨོཾ་བཛྲ་སཏྭ་ཧཱུྃ་ཞེས་བཟླས་ལ། རྡོ་རྗེ་སེམས་དཔར་སྦྱོར་བའི་བདག །
ལག་ངར་གཉིས་ནི་རྡོ་རྗེ་བཅིང༌། །རྡོ་རྗེའི་སེ་གོལ་བརྡབས་པ་ཡིས། །སངས་རྒྱས་ཐམས་ཅད་
བསྡུ་བར་བྱ། །གཡོན་པའི་སེ་གོལ་བརྡབས་པ་དང༌། །གཡས་པ་ཡིས་ནི་འགྲུབ་པར་འགྱུར། །
གཡས་པ་ཐལ་མོ་ཞེས་བྱ་སྟེ། །འདུས་པ་ཡང་ནི་གཉི་ག་ཡིན། །ཞེས་བྱ་བའི་རྡོ་རྗེ་བསྡུ་བའི་
ཕྱག་རྒྱ་བཅས་ནས། །ཨོཾ་བཛྲ་ས་མ་ཡ་ཛཿཞེས་པ་ལ་སོགས་པ་ནས། ཨོཾ་བཛྲ་པུཥྤ་ཧཱུཾ་ཞེས་པ་
ལ་སོགས་པ་མཆོད་པ་རྣམ་པ་ལྔའི་བར་དུ་བྱ་སྟེ། རྡོ་རྗེ་སེམས་དཔའ་ཞེས་པ་ལ་སོགས་པའི་
མཚན་བརྒྱས་བསྟོད་ནས་བཛྲ་ཨཾ་ཀུ་ཤ་ཛས་སྒོར་དགུག་པ་དང༌། ཧཱུཾ་གིས་བཞུག་པ་དང༌། བཾ་
གིས་བཅིངས་བ་དང་ཨཿ ས་མཉེས་པར་བྱ་སྟེ། བཛྲ་ཡཀྵ་ཧཱུཾ་ཞེས་པ་ནས་བཛྲ་ཀརྨའི་ཁར་བྱས་
ནས་རྡོ་རྗེ་སེམས་དཔའ